Vita:Magyar Munkáspárt

message: Ez a párt szélsőbalos? Akkor mik a nepáli Maoista gerillák? Szerintem Marxista-leninista ideológián alapuló baloldali párt. De nem biztos... --Burumbátor 2006. március 18., 15:03 (CET)
szerintem nálunk ezt hívják szélsőbalnak. a miépet meg szélsőjobbnak. Leicester 2006. március 18., 15:04 (CET)
meggyőzhető vagyok... Tehát "Magyarországon a politikai paletta baloldalán a szélső helyet foglalja el" -ez OK? Bár "politikai ideológia" cím alatt az, hogy szélsőbal, nekem nem tetszik, a MIÉP-nél is "nemzeti radikalizmus" szerepel, és a szövegben, szépen megírva, jelenik meg a szélsőjobb kifejezés. --Burumbátor 2006. március 18., 15:15 (CET)
én nem tudom, hogy ezt hivatalosan hogy kell mondani. van, aki szerint szélsőbal, van aki szerint nem az, hanem mondjuk radikális baloldal, vagy kommunista, ahogy a miép sem lehet nálunk szélsőjobb, mert nem ért vele egyet mindenki. passz, nem tudom. szerintem szélsőbal meg szélsőjobb, de ha ez tudománytalan, akkor majd mást fognak beírni... Leicester 2006. március 18., 15:17 (CET)
A "szélsőbal"-lal elsősorban az a baj, hogy nem pártideológia, másodsorban pedig egy minősítő és politológiailag vitatott (pov), nem-semleges kifejezés. Analógia: a Guns and Roses együttes "Appetite for Destruction" CD-jének albumboxába műfaj: "rnr" helyett azt írod: műfaj: "húzós kis metálocska" (vagy: "fülsértő fémzajongás").  ♥♥♥: Gubb   ✍    2006. március 18., 16:32 (CET)
nem tudom honnan vette a szoveg iroja hogy 1998-ban 2.vmi % kapott a Munkaspart. Legalabb valos dolgokat kene irni ha mar megvadoljuk a partot a fidesz tamogatasaval... www.vokscentrum.hu
thread_title: Szélsőbal

message: A bevezető szövegben érzékeny dolog így definiálni a pártot, mert ez kizárólagosságot sugallhat, ami nemkívánatos.81.182.216.176 2007. február 22., 21:52 (CET)
replies: text: Ez igaz, (kicsit megkésve) javítottam --Villanueva 2007. július 17., 12:00 (CEST)
thread_title: Ideológiai örököse, továbbvivője

message: Nézzétek meg ti is, ez erősen sztálinista szövegnek tűnik.
Ha szerintetek is ez sztálinizmusra vall, akkor sztálinista pártként kéne feltüntetni szerintem.
Balázs222 2007. május 15., 21:46 (CEST)
replies: text: A szöveg nem állítja, nem támasztja alá, hogy az MKMP sztálinista. Legfeljebb azt, hogy nem antisztálinista :) . Kivettem a szövegből az erre való utalásokat --Villanueva 2007. július 17., 12:00 (CEST)
thread_title:  Gyanú sztálinizmusra 

message: A Magyar Kommunista Munkáspárt az egyik legdemokratikusabb magyarországi párt, amely nyíltan elhatárolja magát Sztálintól, Rákosi Mátyástól, Gerő Ernőtől és mindazoktól, akik a kommunizmus színei alatt megsértették az emberi jogokat. Síkra száll a magyar társadalom kettészakítottságát elmélyítő tandíj, vizitdíj és kórházi napidíj ellen, ugyanakkor szorgalmazza a népünket kirabló tőkések adóterheinek növelését. Az MKMP az 1956-os ellenforradalom (amelyben a Rákosi-Gerő klikk hibái következtében a tőkések néptömegeket tudtak a saját oldalukra állítani) megfékezése után kialakított demokratikus szocializmus (1957-1989) megreformált, hatékonyabban működő változatát hozná vissza.
thread_title:  Az MKMP nem sztálinista 

message: Nos, igaz, hogy a párt az MSZMP-ből jött létre és az ideológia igazi továbbvivője, de a jogutód az MSZP lett, nem a Munkáspárt. A Munkáspárt nem jogutódja az MSZMP-nek, ettől függetlenül még ez számít az elődpártnak? Mi a véleményetek? --Botlik Irodám 2014. április 13., 20:04 (CEST)
A cikkben meg van írva, hogy a Munkáspárt úgy jött létre, hogy a '89-es kongresszuson a régi MSZMP két részre szakadt, egyik lett a jogutód MSZP, a maradék pedig tovább működött MSZMP néven. (Később ez utóbbit nevezték át Munkáspárttá.) Szóval mondhatjuk, hogy két utód lett. Az valóban furcsa, hogy pont a jogutód MSZP volt az, amelyik zajosan elhatárolódott a régi MSZMP politikájától, de az volt a fontos, hogy a jogfolytonosság révén ők örökölhették a hatalmas pártvagyont meg a szintén jelentős tagságot. Akkoriban azzal viccelődtek, hogy az MSZMP kapta Marxot, az MSZP pedig a tőkét. – Villanueva vita 2017. március 18., 08:32 (CET)
thread_title:  MSZMP az elődpártnak? 

message: Kedves Akela!
A Magyar Munkáspárt hivatalos logoja már nem az a "körös" trikolor!
Az Alapszabály szerinti logot feltöltöttem 251 px szélességgel, a Wikipedia feltöltéssel:
https://upload.wikimedia.org/wikipedia/commons/6/6d/Munkaspart_2016logo4_250px.jpg
Megtaláltad?
Mivel választások előtt állunk, rendkívül fontos a MEGJELENÉS pontossága!
Benyovszky Gábor 
Megcsináltam a cserét, ahogy kérted. Jelzem neked, hogy a logo-fájl szabad használatának jogszerűségét, szerzői jog alól tényleges mentességét a Commons egészen biztosan vizsgálni fogja, ezért rendszeresen nézd meg az ottani lapon esetleg megjelenő értesítéseket. Egyébként magát a Wiki szócikket te magad is bővítheted, akár névtelenül (bejelentkezés nélkül, IP címmel), akár bejelentkezve a regisztrált szerkesztői neveden (Gbenyov) után. Még egyszer hangsúlyozom, saját személyes adatokat ne írj, ne adj meg a nyilvános felületen. Itt a vitalapokon tett bejegyzéseidet mindig írd alá négy hullámvonallal (~~~~, hogy ne kelljen utólag pótolgatni. További jó munkát. Akela vita 2017. március 18., 09:41 (CET)
Ahogy Akela jelezte, a logó jogszerű használata kétséges, úgyhogy a szerzői jog tulajdonosától be kellene szerezni az alábbi engedélyt és elküldeni a  címre. – Rlevente  üzenet 2017. március 18., 11:48 (CET)
A Magyar Munkáspárt logója jó volt, de le lett törölve valamiért. Remélem visszahozzák majd az új logóját, mert nagyon szükséges itt a Wikipédián!  – 80.99.89.40 (vita) 2017. április 3., 17:35 (CEST)
thread_title: LOGO 2016